b'\n_START_ARTICLE_\nSfumato\n_START_PARAGRAPH_\nSfumato je risarski in slikarski postopek, pri katerem slikar zabri\xc5\xa1e konture ter s finimi, mehkimi prehodi dose\xc5\xbee u\xc4\x8dinek atmosfere._NEWLINE_Je tudi eden od \xc5\xa1tirih cerkvenih na\xc4\x8dinov slikanja v obdobju renesanse (drugi trije na\xc4\x8dini so: Cangiante, Chiarosc\xc3\xbaro in Unione)._NEWLINE_Beseda sfumato prihaja iz italijan\xc5\xa1\xc4\x8dine\xc2\xa0\xc2\xbbsfumare\xc2\xab, kar pomeni\xc2\xa0\xc2\xbbzadimljen\xc2\xab\xc2\xa0ali\xc2\xa0\xc2\xbbzamegljen\xc2\xab._NEWLINE_Najpomembnej\xc5\xa1i slikar, ki je uporabljal tehniko sfumato, je Leonardo da Vinci. Njegovo poznano delo Mona Lisa je zna\xc4\x8dilen primer tovrstne tehnike. Leonardo da Vinci opi\xc5\xa1e sfumato kot\xc2\xa0:\xc2\xa0\xc2\xbbbrez \xc4\x8drt ali mej, zadimljeno ali izven fokusa ravnine\xc2\xab. Njegovo remek delo Madona v votlini, tehnika sfumato (Louvre, Pariz), narejeno v letih 1483\xe2\x88\x9286, zaklju\xc4\x8di pri \xc5\xa1tiriintridesetih letih. Meglice subtilno prekrivajo osrednje like v sprednjem planu. Potok, nad katerim lebdi sopara, prihaja izza zamegljene pe\xc4\x8dine in te\xc4\x8de mimo votline, v katero so ume\xc5\xa1\xc4\x8dene figure._NEWLINE_Umetniki, ki so uporabljali tehniko sfumato, so bili \xc5\xa1tudentje Leonarda da Vincija, krog slikarjev okoli Bernardina Luinija, tudi Antonio da Correggio in Funisi. Vidni pojavi v naravni, ki jih je mogo\xc4\x8de videti v ozadju, so predstavljeni zamegljeno, svetlej\xc5\xa1e in manj izrazito, saj uporablja zra\xc4\x8dno perspektivo. Arik Brauers (1929) je avstrijski sodobni umetnik, ki \xc5\xa1e v 20. in 21. stoletju uporablja tehniko sfumato. V umetni\xc5\xa1ki fotografiji so znana dela britanskega umetni\xc5\xa1kega fotografa Davida Hamiltona (1933).'